Mag ob mich liebet dir mī gv̊t
Mag ob mich liebet dir mī gv̊t·
vil mere dāne dú magſchaft·
ſo pfligſt dv kranker neve ſitte·
wilde iſt dir frúndeſ  name·
entfrúndet vns mī armv̊t·
ſo iſt an dir ſwach d̾ ſippe haft
da hoͤneſt dv dich ſere mitte·
deſ dv dich ſelber ſcham·
frúnt dv biſt gv̊t vn̄ haldeſt mich·
hab im d̾ mag die magſchaft zv̊ dē gv̊te·
mī gv̊t iſt lieb̾ im dāne ich·
im wont eī krākú frúntſchaft in dem mv̊te·
mag ich wirt dir ſam dv biſt mir·
vn̄ merke es rehte· ob dv w̾eſt ſelb nv́nde·
vf dich v̾koufen ſtet min gir·
ich gebe úch alſe vmbe zwen rehte frúnde·

Deutsche Philologie
Deutschland
13. Jahrhundert
14. Jahrhundert
Mittelhochdeutsch
Versdichtung
Codex Manesse